Source: http://www.bihon.ro/ne-am-pregatit-ca-sa-castigam/1050904
Timestamp: 2018-02-22 13:06:53+00:00

Document:
Ne-am pregatit ca sa castigam - BIHON
Ne-am pregatit ca sa castigam
3. februarie 2012 10:32
Baschetbaliştii orădeni doresc să învingă echipa campioană
Baschetbaliştii de la CSM Oradea primesc vineri vizita campioanei, U Mobitelco Cluj.
Divizionarele A de baschet masculin CSM Oradea şi U Mobitelco se întâlnesc vineri seara la Arena „Antonio Alexe”, de la ora 19, în meci contând pentru etapa a 20-a. Cele două protagoniste traversează perioade mai puţin faste. CSM Oradea a suferit două înfrângeri consecutive în deplasările cu CSU Asesoft şi CSM Bucureşti, în timp ce U Mobitelco are două eşecuri în ultimele trei etape, cu BC Timişoara în deplasare, respectiv cu BC Mureş pe teren propriu.
„Partida are o miză mare pentru ambele echipe, atât noi cât şi Clujul vizează victoria. U Mobitelco este o echipa de mare angajament fizic, care se apără dar şi atacă foarte bine. Va fi o luptă grea pentru noi, mai ales din punct de vedere fizic. Ne-am antrenat foarte bine, ne-am pregătit ca să câştigăm, am lăsat la o parte amărăciunea produsă de ultimele două eşecuri. Trebuie să învingem”, a declarat ieri căpitanul CSM Oradea, Nemanja Maric, în cadrul unei conferinţe de presă. Play-maker-ul Gediminas Navickas a reafirmat dorinţa de victorie a întregii echipe. „Vom face tot ce depinde de noi pentru a câştiga. E un meci foarte greu, de mare importanţă pentru ambele echipe”, a spus Navickas.
Maric versus Dykes
Căpitanul Maric consideră că spiritul şi jocul de echipă al orădenilor pot constitui atuul formaţiei noastre în meciul cu formaţia clujeană, campioana naţională en titre. „Noi ne înţelegem foarte bine, avem un spirit şi un joc de echipă remarcabil, fapt care ar putea fi atuul nostru. Va trebui de asemenea să-i anihilăm cât mai mult pe Dykes şi pe Krstanovic. Eu personal îl voi marca pe Dykes. Îl consider unul dintre cei mai buni trei jucători din campionatul României. Este un baschetbalist complet, de mare valoare, care marchează, pasează dar se şi apără foarte bine. Sper să reuşesc să îl marchez cât mai bine posibil, să nu îl las să îşi facă jocul”, a spus Nemanja Maric.
Gediminas Navickas speră ca el şi coechipierii săi să repete evoluţia foarte bună din meciul cu CSU Atlassib. „În meciul cu Sibiul am jucat cu toţii foarte bine. Sper să prindem din nou o zi bună ca atunci şi să obţinem victoria”, a zis Navickas.
CSM Oradea, esec cu CSM Bucureşti
Taguri: csm oradea, u mobitelco cluj

References: CSM 
 CSM 
 CSM 
 CSM 
 CSM 

CSM 
 CSM 
 csm